**Norsk friidrett Agder**

**(5.april)**

**KRETSKARUSELLEN AGDER 2017**

I årets karusell vil det bli fortløpende resultatoppdatering på Norsk friidrett Agder sine facebooksider og kretsens hjemmesider (Siste med litt forbehold)

Det er derfor viktig at resultatene sendes umiddelbart til kretsen ved [jonbesse.fjeld@friidrett.no.](mailto:jonbesse.fjeld@friidrett.no.) eller resultatansvarlig for karusellen [teknikkeren@hotmail.com(Lena](mailto:teknikkeren@hotmail.com(Lena) Moland Johansen). Resultatoversikter og poengberegning vil skje etter hvert stevne, slik at utøverne kan følge med på hvordan man til enhver tid ligger an. Blir publisert på facebook Norsk friidrett Agder og på hjemme sidene til norsk friidrett agder

Vi håper således at mange blir med i årets karusell stevner og at mange deltar minst tre ganger, som er kravet for å få premie. Kretskarusellstevnene vektlegges spesielt ved uttak til Lerøylekene i september, så det er fint om dere stiller opp i karusellstevnene, men det er ikke noen forutsetning for å bli med til Osterøy.

**Konkurranseregler**

Kretskarusellen er en åpen konkurranse for alle jenter og gutter i alderen 10-14 år, men i sammendraget er det kun utøvere fra klubber i Agderfylkene som kan delta.

Ordinær klasseinndeling og konkurranseregler gjelder i hvert stevne. I 13 og 14 årsklassen konkurreres det om beste sammenlagt poengsum etter plassiffersystem i de enkelte stevnene i øvelsesgruppene: Sprint/hekk- mellomdistanse/kappgang -hopp -kast. I KM og andre stevner hvor det arrangeres flere øvelser i øvelsesgruppene teller den øvelsen som har høyest plassiffer (altså kun poeng i en øvelse selv om en har deltatt i flere i gruppa.). En kan kun delta i øvelser i sin klasse som tellende i konkurransen sammenlagt. I 10-12 årsklassen er det antall stevner i øvelsesgruppene som teller for hvordan utøveren premieres.

Følgende poengsystem blir brukt for klassene 13 og 14 år:

1.plass 5 poeng

2.plass 4 poeng

3.plass 3 poeng

4. plass 2 poeng

5 plass og så videre oppover 1 poeng

Den utøveren som har høyest poengsum og har deltatt i minst tre stevner har vunnet øvelsesgruppen. Har man kun deltatt i to stevner i øvelsesgruppen teller man ikke i sammendraget samme hvor mye poeng man har fått.

**Premiering**

For å bli premiert må en ha deltatt i tre stevner. Det utdeles premier til de tre beste i hver øvelsesgruppe i hver enkelt klasse. Nr. fire og utover får deltakerpremie. En vil således også bli premiert i en øvelsesgruppe med oppnådd et poeng pr. konkurranse, minimum 3 poeng . I 10-12 årsklassen er det antall stevner i øvelsesgruppene som teller for hvordan utøveren premieres. Har du deltatt i seks stevner og mer i en øvelsesgruppe får du noe større premie enn om du har deltatt tre, fire og fem ganger.

I 2017 er det 9 stevner som inngår i karusellen og kan telle i sammendraget, men siden KM teller med er det kun mulig å delta i 8 tellende konkurranser.

**I KM kan ikke deltakere fra Aust Agder delta i Vest Agders KM og motsatt.**

Det er ikke noe mål i seg selv at en skal delta i alle stevnene, men det er jo en mulighet.

Startkontingent: Det betales kr. 110 pr. øvelsesgruppe for de som har gjennomført og blir premiert. En utøver som har deltatt i minst tre stevner i tre øvelsesgrupper må da betale kr.330. Kretsen innkrever startavgiften gjennom klubbene etter at karusellen er gjennomført.

**Stevner i karusellen 2017**

Arrangører og øvelsesprogram. Det tas forbehold om endringer. Se i terminlista i Sportsadmin.

# Søndag 14.05 Grimstadlekene, Kretskarusellstevne nr.1, 10-14 år Agder Sørild FIK

# Levermyr stadion

10 ÅR: 60 m 600 m LENGDE KULE

11 ÅR: 60 m 600 m LENGDE KULE

12 ÅR: 60 m 600 m HØYDE KULE

13 ÅR: 60 m 600 m LENGDE KULE

14 ÅR: 60 m 600 m HØYDE KULE

Påmelding sendes: Gjennom min Idrett/Sportsadmin. Innen 6. mai.

Startkontingent betales til arrangør

**Torsdag 01.06** **KM 11 – 14 år** i **Aust-Agder** Sørild FIK

K**retskarusellstevne nr. 2 A, for 10-14 år for Aust Agder** Levermyr stadion

Kun utøvere fra Aust Agder kan delta

Start kl. 18.00

10 år: 60 m, 600, kule, lengde, korthekk

11 år: 60 m, 600, kule, høyde, korthekk

12 år: 60 m, 600, kule, lengde, korthekk

13 år: 60 m, 600, høyde, kule, korthekk

14 år: 60 m, 600, lengde, kule, korthekk

Startkontingent kr. 50 i KM. Ikke KM for 10 åringene, kun karusell.

Øvingsutvalget kan bli justert, så følg med på Sportsadmin/min idrett hvor det er påmelding

**Lørdag 10.06.** **KM 10 – 14 år i Vest Agder**

**kretskarusellstevne nr.2 B Vest Agder** KIF

Kun utøvere fra Vest Agder kan delta Kristiansand stadion

Start kappgang 11.30. Øvrige øvelser kl. 12.00

10 - 12 år: 60 m, 600 m, lengde, kule, høyde

13 - 14 år: 60 m, 800 m, lengde, høyde, kule, spyd, korthekk, 1000 m gang

Startkontingent: kr.50.- pr. øvelse.

Påmelding: online Min idrett/ Sportsadmin innen 06.06.

**Tirsdag 20.06.** K**retskarusell nr.3, for 10-14 år Agder**  Søgne IL

kl. 18.00 Søgne Stadion

10-12 år: 60 m, 600 m, høyde, spyd,600 m kappgang

13-14 år: 60 m, 800 m, lengde, diskos, 200 m hk, 600 m kappgang

Påmelding online på min idrett/sportsadmin innen 17. juni

[Jon.b.fjeld@uia.no](mailto:Jon.b.fjeld@uia.no) kan ta imot påmeldinger på mail innen 16. juni

**Tirsdag 16.08.** K**retskarusellstevne nr. 4 10-14 år Agder.** Lyngdal **IL**

KL.18.00 Lyngdal Stadion

10-12 år: 60 m, 800 m, høyde, slegge

13-14 år 60 m,200m, 800 m, tresteg, kule

Påmelding til Lyngdal IL online på «Min idrett» eller sportsadmin

Innen 13.08

**Torsdag 24.08** **Kretskarusellstevne nr.5, 10 - 14 år Agder** KLK, Våg, KIF

kl.18.00 Kristiansand Stadion

10 – 12 år: 60 m, lengde, diskos, kappgang 400 m

13 – 14 år: 200m, 800 m, slegge, lengde, 1000 m kappgang

Online påmelding min idrett eller sportsadmin innen 20 .aug.

**Lørdag 26.08.** **Arendalslekene**, **Kretskarusell nr.6, 10 -14 år Agder** IK Grane Friidrett

kl. 11.00 Lunderød, Arendal

10 – 12 år: 60 m, 600 m, lengde, kule.

13 - 14 år: 60/80 m hekk, 60 m, 600m, lengde, kule

For funksjonshemmede: 60 m, lengde, ball

Startkont. kr. 60.- pr. øvelse for 10 – 14 år

**Onsdag 29.08**  **Kretskarusell nr. 7 10-14 år Agder** MHI

kl.18.00 Idrettsparken

10 - 12 år: 60 m, 600 m, høyde, kule

13 - 14 år: 60 m, 1500 m, tresteg, spyd

Påmelding innen 26.august online på min idrett/sportsadmin eller

mail til Astrid Fredriksen

**Lørdag 02.09** **Tvedestrandslekene, Kretskarusell nr.8, 10-14 år Agder** TT&IF

kl. 14.00 Lyngmyr Stadion

10 – 12 år: 60 m, 600 m, lengde, ball.

13 – 14 år: 100 m, 1500 m, høyde, spyd.

Påmelding: Gunnar Bjørn Solfjeld, Solfjelvn.18, 4900 Tvedestrand

e-post: gbs@ tamail.no Startkontingent: kr. 40.- pr. øvelse i konkurranseklassene.

**Startkontingent** betales ved fremmøte eller regning sendes.